73% लोग मानते हैं आज मुंबई को मिलेगी जीत, 42% को यकीन-सूर्यकुमार मारेंगे फिफ्टी
IPL 2023 Eliminator: Who Will Win Today's Match Between Lucknow Super Giants and Mumbai Indians? मुंबई और लखनऊ की टीमें आमने-सामने हैं…दोनों के लीग लेवल के परफॉर्मेंस को देख आपका क्रिकेट ज्ञान क्या कहता है? क्या आज मुंबई की चलेगी या लखनऊ बाजी मारेगा?
IPL-2023 के प्लेऑफ स्टेज का एलिमिनेटर मैच शुरू होने वाला है।
आज हारने वाला दौड़ से बाहर होगा और जीतने वाला क्वालिफायर-1 में हारे गुजरात से क्वालिफायर-2 में 26 मई को भिड़ेगा।
5 बार IPL चैंपियन रह चुकी मुंबई की टीम का मुकाबला लखनऊ से है। मुंबई के IPL इतिहास की एक खास बात ये है कि जब भी वो फाइनल में पहुंची है, चैंपियन बनी है।
भास्कर IPL क्विज में लोगों का रुख भी मुंबई के साथ ही दिखता है। 73% लोग मानते हैं कि आज के मैच में मुंबई की जीत पक्की है।
जानिए, क्या कहता है भास्कर क्विज के मुताबिक लोगों का प्रेडिक्शन...
इस साल मुंबई और लखनऊ दोनों के लिए अनलकी रहा है चिदंबरम स्टेडियम
लखनऊ और मुंबई दोनों की टीमों ने इस सीजन में चिदंबरम स्टेडियम में इससे पहले 1-1 मैच ही खेला है। दोनों ही टीमें इस स्टेडियम में अपना पिछला मैच हार गई थीं।
लखनऊ का मैच चेन्नई से हुआ था। लखनऊ ने टॉस जीतकर पहले गेंदबाजी करने के फैसला लिया था। लेकिन चेन्नई की टीम से मिले 217 रन के लक्ष्य को हासिल करने में टीम नाकाम रही और 12 रन से हार गई।
दूसरी तरफ मुंबई को भी चिदंबरम स्टेडियम में चेन्नई के साथ हुए मुकाबले में 6 विकेट से हार का सामना करना पड़ा था। पहले बैटिंग करते हुए इस मुकाबले में मुंबई 8 विकेट खोकर मात्र 139 रन ही बना पाई थी।
पिछले दो सीजन से एलिमिनेटर में टॉस जीतने वाली टीम हारती रही है 
लखनऊ ने इस साल 3 टॉस जीते और उनमें हर बार पहले गेंदबाजी करने का फैसला लिया। वैसे बीते दो साल(2021 और 2022) के आईपीएल एलिमिनेटर में हुए टॉस को देखें तो जिस भी टीम ने टॉस जीता उसे हार ही मिली है।
2021 में बेंगलुरू और कोलकाता के बीच एलिमिनेटर हुआ, इसमें बेंगलुरू ने टॉस जीतकर पहले बल्लेबाजी करने का फैसला किया। इसमें बेंगलुरू को कोलकाता ने 4 रन से हराकर क्वालिफायर-2 में जगह पक्की की थी। वहीं 2022 के एलिमिनेटर में बेंगलुरू के सामने लखनऊ की टीम ही थी। लखनऊ ने टॉस जीतकर पहले गेंदबाजी करने का फैसला किया। बेंगलुरू ने 208 रन का लक्ष्य दिया, लखनऊ इस मुकाबले में सिर्फ 193 रन ही बना पाई थी।
इस सीजन में सूर्यकुमार का स्ट्राइक रेट आईपीएल करिअर का बेस्ट 
2012 से आईपीएल खेल रहे सूर्यकुमार यादव ने इस साल पहली बार शतक मारा। पिछले सीजन यानी 2022 में मात्र 8 मैच में 303 रन बनाने वाले सूर्यकुमार ने इस साल 14 मैचों में 511 रन बनाने में सफल रहे हैं। इस साल 185.14 के स्ट्राइक रेट से सूर्या 24 छक्कें भी मार चुके हैं। दोनों ही उनके अब तक के आईपीएल करियर का सर्वाधिक है।
2011 में पंजाब से खेलते हुए पीयूष ने दिया था बेस्ट परफॉर्मेंस
पीयूष चावला मुंबई टीम के सबसे अनुभवी गेंदबाजो में से एक हैं। 2008 से आईपीएल खेल रहे पीयूष अब तक 177 विकेट लेने में सफल रहे हैं, जिसमें पंजाब की टीम से खेलते हुए 2011 में 17 रन देकर 4 विकेट लेना उनका बेस्ट है। इस साल भी पीयूष ने अपने अनुभव और बेहतर गेंदबाजी के बदौलत 14 मैच में 20 विकेट लेने में सफल रहे हैं। इस सीजन में 7.81 की औसत से गेंदबाजी करने वाले पीयूष का बेस्ट फिगर 22 रन देकर 3 विकेट हासिल करना है।
आईपीएल में सबसे ज्यादा छक्के मारने का रिकॉर्ड मुंबई का
आईपीएल में सबसे ज्यादा छक्के मारने का रिकॉर्ड मुंबई के नाम है। इस टीम ने बीते 15 सीजन में 1400 से भी ज्यादा छक्के मारे हैं। वहीं बात करे इस साल की तो मुंबई ने पहले 6 ओवर में कुल 35 छक्के मारे हैं और लखनऊ ने 22। इसमें मुंबई की तरफ से सबसे ज्यादा छक्के(24) सूर्यकुमार यादव ने मारे हैं। वहीं इस सीजन में लखनऊ की टीम से सबसे ज्यादा छक्के मारने का मार्कस स्टॉयनिस और निकोलस पूरन के नाम है। दोनों ने ही इस सीजन के 14 मैच में 26-26 छक्के मारे हैं।